Offl. § 13 jfr. fvl. § 13

# Samtykkeerklæring til tverrfaglig samarbeid og fritak fra taushetsplikt

**Vedr:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Født:** \_\_\_\_\_\_\_\_\_\_\_\_\_\_\_\_\_\_\_\_\_

# Om lokalt ungdomsteam

Lokalt ungdomsteam er en gruppe som jobber med ungdom i deres nærmiljø, og har som formål å sikre trygge og gode oppvekstsvilkår i Rana. Teamet jobber for å forebygge rus, kriminalitet og utenforskap blant ungdom fra 10 til 18 år. Dette gjøres ved å jobbe med ungdommens viktigste arenaer: skole, hjem og fritid. Her jobbes det for å skape gode relasjoner og positive aktiviteter for ungdommene. For å lykkes er det viktig at ulike tjenester samarbeider og derfor er teamet satt sammen av representanter fra flere ulike tjenester. Alle disse har som jobb å hjelpe ungdom i det daglige, men vil kunne gjøre en enda bedre jobb ved å jobbe sammen. Innsatsteamet møtes annenhver mandag fra kl. 1300-1515. Alle kan sende inn saker til lokalt ungdomsteam, både ungdommene selv, foresatte og andre personer som jobber med ungdom.

# Hva kan Lokalt ungdomsteam gjøre?

Teamet kan hjelpe ungdommen blant annet ved å:

* Utpeke en mentor som skal følge opp ungdommen
* Foreldreveiledning
* Jobbe med tverrfaglig innsats rundt ungdommen
* Gi ulike typer oppfølging som ungdommen kan ha behov for

# Hvorfor trenger vi et samtykke

Alle i lokalt ungdomsteam har taushetsplikt om den informasjonen de har om ungdommen. For å kunne samarbeide og dele disse opplysningene må det foreligge et samtykke. For at et samtykke skal være gyldig, må det være informert, frivillig og dokumenterbart. Dersom du/dere samtykker vil personene i gruppen kunne fortelle hverandre om hvorfor noen eventuelt er bekymret. Det kan være bekymringer knyttet til skolehverdag, helse, venner, fritid eller andre områder. Det er viktig at du vet at teamet bare vil dele opplysninger som er nødvendig og hensiktsmessig for å gi best mulig hjelp.

Dersom ungdommen ikke vil samtykke, kan likevel foresatte henvende seg til lokalt ungdomsteam for råd og veiledning.

# Hvem kan dele opplysninger

Kryss av for hvem du ønsker skal kunne dele opplysninger.

* SLT-koordinator
* Mentorleder/fritidstjenesten
* Helsestasjons- og skolehelsetjenesten
* Familietjenesten
* Grunnskolen
* Videregående skole
* Barnevernet
* Politiet
* NAV
* Andre:

# Hvem kan samtykke

Barn som er over 16 år kan selv samtykke til at taushetsplikten faller bort. For barn mellom 12 og 16 år skal foreldrene avgjøre om taushetsplikten faller bort, men barnet har alltid rett til å uttale seg om det først. For barn under 12 år er det foreldrene alene som avgjør om opplysninger skal kunne gis til andre.

**Barnets stemme:** (fylles ut hvis barnet er mellom 12 og 16 år)

Hva tenker barnet om at saken skal tas opp i lokalt ungdomsteam?

|  |
| --- |
|  |

Er det noe barnet ønsker å informere teamet om?

|  |
| --- |
|  |

**Jeg/vi er informert om:**

✓ At samtykket helt eller delvis kan trekkes tilbake når som helst.

✓ Hva opplysningene skal brukes til, hvem som skal dele opplysningene og på hvilken måte.

✓ At det er frivillig å gi fra seg opplysninger

# Underskrift

Jeg bekrefter herved at utvalgte personer i lokalt ungdomsteam kan dele taushetsbelagt informasjon med hverandre slik at de kan samarbeide for å gi best mulig oppfølging.

Samtykket gjelder fram til\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eller til samtykket trekkes tilbake. (Det er du som bestemmer varigheten på samtykket, men er du usikker kan du sette ett års varighet.)

Sted:

|  |  |  |  |
| --- | --- | --- | --- |
|  | **Dato** | **Underskrift** | **Telefon** |
| **Ungdom over 16 år** |  |  |  |
| **Foresatt/verge** |  |  |  |
| **Foresatt/verge** |  |  |  |

Der foreldre bor sammen, er det tilstrekkelig at den ene skriver under. Der foreldre ikke bor sammen, er det den som har den daglige omsorgen som skal skrive under. Er det delt omsorg skal begge skrive under.